राष्ट्रपति ने यह विश्वास व्यक्त किया कि पुस्तकालयों पर राष्ट्रीय मिशन परियोजना लोगों के सामाजिक तथा आर्थिक विकास की रफ्तार को तेज करने में काफी योगदान देगी। उन्होंने इस परियोजना तथा ‘जनता को सेवा प्रदान कर रहे पुस्तकालयों में उच्चीकरण’ की नई स्कीम के कारगर कार्यान्वयन के लिए शुभकामनाएं दीं। उन्होंने कहा कि उन्हें भरोसा है कि पुस्तकालयों पर राष्ट्रीय मिशन ज्ञान और सद्भावना को बढ़ावा देगा तथा जनता को राष्ट्र के क्रियाकलापों में सक्रिय भागीदारों के रूप में तैयार करने में महत्वपूर्ण भूमिका निभाएगा।